b'\n_START_ARTICLE_\nLipeglav\n_START_PARAGRAPH_\nLipeglav je kratka pripovdka, ki je iz\xc5\xa1la v zbirki zgodb Zgodbe o \xc5\xa0trpedu iz Materskega podolja, Podgorskega Krasa in \xc4\x8ci\xc4\x8darije. Po pripovedovanju jih je zbral in zapisal Pavel Medve\xc5\xa1\xc4\x8dek, grafik, slikar, oblikovalec, publicist in zbiralec ljudske dedi\xc5\xa1\xc4\x8dine. Pripovedko Lipeglav je zapisal po pripovedovanju Ane Kocjan leta 1971.\n_START_SECTION_\nO pripovedki\n_START_PARAGRAPH_\nPripovedka se bile zapisana leta 1971, ko se je Pavel Medve\xc5\xa1\xc4\x8dek zaposlil na Zavodu za spominsko varstvo Gorica, kjer je dokumenitral ljudsko arhitekturo na obmo\xc4\x8dju sedmih severnoprimorskih ob\xc4\x8din. Tako ga je pot zanesla tudi na obmo\xc4\x8dje Matarskega podolja, Podgorskega Krasa in \xc4\x8ci\xc4\x8darije, kjer so prebivalci pripovedovali o \xc5\xa0trpedu.\n_START_SECTION_\nVsebina\n_START_PARAGRAPH_\nPripovedka govori o fantu po imenu Lipeglav, ki je bil brez star\xc5\xa1ev. \xc5\xbdivel je pri nekem gospodarju, kjer je moral pridno delati. Zanj ni bilo prostora v hi\xc5\xa1i, zato je no\xc4\x8d prebil v \xc5\xa1tali, listnjaku ali na skednju. Vse svoje imetje je imel vedno na sebi. Kamor koli je \xc5\xa1el, pa ga je spremljal zvesti prijatelj, enooki pes. Ob zimskih ve\xc4\x8derih so se ob ognji\xc5\xa1\xc4\x8du pripovedovale vse mogo\xc4\x8de zgodbe. Tako je Lipeglavu nekega ve\xc4\x8dera na uho pri\xc5\xa1la zgodba, kako je njegov o\xc4\x8de, ko se je vrnil iz vojne, ob pe\xc4\x8dini v Pade\xc4\x8dih, zakopal zlati zaklad. Kmalu zatem pa je umrl, zaklad so sicer iskali, a zaman. O njem je od takrat naprej Lipeglav velikokrat sanjal. Nekega bo\xc5\xbei\xc4\x8dnega ve\xc4\x8dera ga je zbudil ropot, pred seboj je zagledal \xc5\xa0trpeda. Povedal mu je, da ve, kam je o\xc4\x8de zakopal zaklad, in naj mu sledi. Naslednji dan je Lipeglav pri\xc5\xa1el v mesto napravljen kot pravi mladeni\xc4\x8d. Med reve\xc5\xbee je razdelil nekaj zlatnikov, se poslovil od znancev in od\xc5\xa1el. Menda v Ameriko, kjer je postal ugleden in bogat mo\xc5\xbe.\n_START_SECTION_\nKraj in \xc4\x8das dogajanja\n_START_PARAGRAPH_\nMatarsko podolje je \xc5\xa0trpedova de\xc5\xbeela. Tako se imenujeta dva hriba v tej suhi kra\xc5\xa1ki dolini in \xc5\xa1e eno naselje v hrva\xc5\xa1ki Istri. V osrednjem delu Matarskega podolja le\xc5\xbei gru\xc4\x8dasta vas Markov\xc5\xa1\xc4\x8dica. Na severni strani se dviga Brkinsko hribovje, na jugu pa Slavnik in vrhovi \xc4\x8ci\xc4\x8darije. Zna\xc4\x8dilna kra\xc5\xa1ka gmajna je porasla z gostim brinjem, ki v\xc4\x8dasih zraste v prava drevesa. Polno je vrta\xc4\x8d, kotanj in brezen. Po drugi svetovni vojni so bili Brkini \xc5\xa1e dokaj odmaknjen predel, v katerem pa se je ohranilo veliko starega izro\xc4\x8dila (ljudje so si kraj\xc5\xa1ali \xc4\x8das s pripovedovanjem pravljic).\n_START_SECTION_\nLiterarni liki\n_START_PARAGRAPH_\nLipeglav je bil skromen, ubog de\xc4\x8dek, brez star\xc5\xa1ev, garal je pri nekem gospodarju. Vendar sre\xc4\x8da ne po\xc4\x8diva - \xc5\xa0trped mu je pomagal do o\xc4\x8detovega zaklada in de\xc4\x8dku omogo\xc4\x8dil lep\xc5\xa1e \xc5\xbeivljenje._NEWLINE_\xc5\xa0trped je bil na pogled kakor drugi \xc5\xa0trpedi, le da je on imel sokolje o\xc4\x8di in krila. Iz u\xc5\xa1es pa so mu rasli jesenovi listi. Ljudem je delal dobro. In v tej pripovedki je \xc5\xa0trped spet izkazal svojo dobroto.'